
POEZIA DORULUI 


Cartea de faţă îşi propune să fie o antologie 
a celor mai frumoase poezii populare de: dor 
ale graiului românesc, adică să fie o culegere de 
cele mai reuşite doine ale neamului nostru. 
Sub aspectul modest al reeditării uneia din acele 
cărţi nenumărate, care, sub numele de „Micul 
Dor”, au destătat ani și ani în șir şi desfată și 
astăzi marea massă a cetitorilor dela ţară, au- 
torul acestor rânduri a căutat pe de o parte să 
redea poporului comoara ce-i apar ine de drept, 
în forma cea mai curată și cea mai estetică tot- 
- deodată — şi pe de altă parte să refacă, printr'o 
potrivită alegere şi aşezare a poeziilor din vo- 
lum, icoana adâncă, unitară şi totală a dorului 
din sufletul Românilor. de pretutindeni. 

O pretenţie — cum se vede — formidabilă și 
a cărei singură scuză e nemăsurata dragoste pen- 
tru frumuseţile versului popular ce l-a însuileţit 
întotdeauna. Sunt ani de zile de când îşi notează 
atâtea doine auzite pe la ţară sau întâlnite în 
cărţi de specialitate, pentru propria lui plă- 
cere, fără gând de publicare și cu regretul că 
marea majoritate a colecţiilor de poezii popu- 
lare, pe care le răstoia, înăbuşiau sub un maldăr 
de material amorf, sub un teanc de versuri me- 
nite uitării, rarele poezii adevărate, puţinele iz- 
voare de cântec viu, ce totuşi mai palpitau 


încă în ele. Căpăta astfel impresia curioasă, cu 
cât citea mai multe din aceste colecţii complecte 
și savante, că poezia populară română așteaptă 
să fie redescoperită şi culeasă din nou. 

Toate aceste colecții — afară de câteva me- 
ritoase excepţii—au un cusur capital și anume 
sunt mult prea voluminoase, fiind concepute 
cantitativ în loc să fie întocmite pe calitate. 
Puritatea cântecului popular nu admite nici o 
notă falsă —- Să-l împerechezi nearmonios cu to- 
nalități vulgare, cu ritmuri prozaice, înseamnă 
să-l distrugi iremediabil. 

De aceea alegerea! noastră e concepută cu 
totul altfel, precum îşi va putea ușor da seama 
singur orice cititor neprevenit. 

Cartea de faţă se încumetă să-i ofere acestui 
cititor un aspect nou, udesea neașteptat şi ne- 
cunoscut, al unei poezii pe care o credea stereo- 
tipizată în canoane învăţate și bine precizate 
de mult. Acest volumaș mai vrea să fie un „pan- 
dant”, o'complectare, în alt spirit şi ret ee în 
alt domeniu, al volumașului de „Poezii Popu- 
lare”” alese din V. Alecsandri şi apărut în aceeaș 
bibliotecă (No. 2).Cititorul doritor de comparații 
va putea să le consulte cu folos. 

„Dorul” e un cuvânt și un sentiment intra- 
ductibil în alt grai decât cel românesc şi fără 
echivalent în altă sensibilitate. Se spune că numai 
cuvântul portughez „saudad” ar putea să redea 
în parte ceva din atmosfera şi din substratul 
său emoţional. In orice caz germanul „,Sehn- 
sucht” nu-i redă echivalentul adevărat. Acest 
echivalent exact nu-l poate da de altminteri 
nici o definiție în proză, căci îi scapă tocmai acel 
imponderabil, acea emoție de caracter poetic, 
fără de care dorul n'ar mai fi dor. Adevărata 
definiţie a dorului ne-o dă singură poezia popu- 


lară. Din acest punct de vedere cartea de faţă, 
pe dreptatejbotezată Cartea dorului,e documentul 
cel mai preţios ce poate îi: un adevărat tratat 
de cunoaştere sentimentală a sufletului nostru 
etnic. Dacă mai adăogăm că ea cuprinde şi cele 
mai îrumoase poezii populare (sau numai scrise 
în stil şi spirit popular) — ne dăm seama de 
toată comoară estetică pe care O reprezintă. 
Suntem într'o epocă de tranziţie. Poporul TO- 
mân își leapădă cu portul său strămoșesc din 
păcate şi haina aceea interioară : sufletul care-i 
vine tot dela strămoşi şi pe care ci il-au hărăzit 
cu înţelepciune şi frumuseţe rară. Acest suflet 
patriarcal îl pierde românul pe zi ce trece şi 
cultura atât de superficială la noi, a Occidentului 
nu e în stare încă a-l înlocui cu o valoare echi- 
valentă. De aci o decadenţă a artei, a muzicei 
şi a poeziei populare actuale. Motivele se tri- 
vializează, materia se repetă în variante inie- 
rioare. Radio, patefonul duc până în satul cel 
mai depărtat ritmuri străine; inasimilabile pen- 
tru cântecul autohton — frumos și firesc ca 0 
plantă naturală, dar care moare sub buruiana 
operetelor vieneze şi a tangourilor mexicane, a 
corurilor de negri sau a instrumentelor hawaiane. 
După o „caragializare”” care nu atinsese decât 
mahalalele oraşelor, asistăm la 0 mahalalizare a 
sufletului sătesc şi al artei sale. E un pericol 
grav. Carlea Dorului înţelege să fie pe lângă un 
breviar estetic şi protestul moral al sufletului 


nostru adevărat. 
„Ton Pillat. 


DORUL 


Privind tăcuta undă, 
Pe gânduri am rămas: 
Cât este de profundă 
la fie-care pas! 

Şi totuşi isvoreşte 

Din depărtate văi, 
Apoi se risipește 

Prin mii și mii de căi! 


Asemenea și dorul 

In peptul meu sădil: 
1: depărtat izvorul, 
Din care mi-a venit, 
in multe lumi străine 
Cărările-i s'ascund, 

Dar revărsat în mine 
Cât este de profund! 


hi. DP. Hajdeu 


DOINA 


Atât de trist răsună duina, 
Fâr” de cuvinte Inţeleasă ! 

Ce dor își spune cine-o cântă, 
ŞI ce durere îl apasă? 


Ascult'o bine cum adie 

Din munţii noştri pân'la vale, 

Și spune-mi dacă știi vre-un cântec 
Mai dulce și mai plin de jale. 


Nu-l plânsul unei inimi numai 
St-al unei clipe trecătoare, 

Ci neamul nostru "'ntreg Îşi cântă 
Durerile de care mogre. 


U. Carp. (Gh. Proca) 


CÂNTECUL DORULUI 


PĂSĂRUICĂ, PĂSĂREA 


— Păsăruică, păsărea, 
Puişor de rândunea, 

Dacă ești din ţara mea, 
Spune-mi taica ce făcea ? 
— Carul el şi-l şinuia 

“Tot de moarte se gătea !... 
— Păsăruică, păsărea, 
Puişor de rândunea, 

Dacă eşti din ţara mea, 
Spune-mi maica ce făcea ? 
— Maică-ta colaci cocea, 
Tot de moarte se gătea ]... 
— Păsăruică, păsărea, 
Puişor de rândunea . 
Dacă eşti din ţara mea, 
Spune-mi mândra ce făcea ? 
— Mândra păru-și pieptăna, 
“fot de nuntă se gătea!... 
— Păsăruică, păsărea, 
Puișor de rândunea, 

Dacă eşti din ţara mea, 
Spune-mi sora ce făcea? 
— Sora la gherghei cosa, 
Mai cosa mai descosa, 

Tot de dorul tău ofta |... 


* î 
TE LASĂ, TE LASA... 


Te lusă, te lasă, 
Salcie pletoasă, 
Să te-apuc cu mâna, 
Să "mpletesc cununa 
S'o port totdeauna. 


Te lasă, te lasă, 

Salcie pletoasă, 

Să te bată vântul 

Să săruţi pământul, 

Să-mi umbrești mormântul. 


Mai lin, dorule, mai lin, 
Că sunt pe pământ străin ; 
De-ar fi pe la locul meu, 
Te-aș chema să vii mereu, 
Cine are dor pe vale 

Ştie luna când răsare 

Și noaptea câtu-i de mare, 
Cine are dor pe luncă 

Ştie luna când se culcă 

Şi noaptea câtu-i de lungă. 


CĂTE STELE... 


Câte stele sunt pe cer 
Pân' la ziuă toate pier, 
Numai luna şi o stea 
Aşteaptă durerea mea. 


fa 
MĂ STRÂNGE HAINA! + 


ș$ 
Mă Stâna haina cea de lut, 
Mi-e ruptă'n piept şi'n coate. 
Mă strânge haina cea de lut, 
Mă doare, pare cam crescut, 
Mă dor oasele toate. b- 


ț 
Ah, cum aș vrea să mă împace 
Cu-a morţii reci hotară; 
Ah, cum aș vrea să mă împac 
Şi haina, — haina s'o desbrac 
Să nu mai simt povară. 


Maria Cunţan 


DOAMNE, DOAMNE... 


Doamne, Doamne, mult zic Doamne. 
Dumnezeu pare că doarme 

Cu capul pe-o mânăstire 

Şi de nimeni nare știre. 


IN GRĂDINĂ... 


In grădină 
La tulpină 
A prins dorul rădăcină. 


Am voit s'0 
Duc acasă, 
Rădăcina nu mă lasă. 


Am voit s'0 
„Duc în tindă, 
Crengile ajung de grindă. 

DORUL 


Tot naș duce !... De-a mea cale 
Nu'ntreba... e în zadar! 

Margini are deal şi vale, 

Dorul e făr'de hotar! 


Matilda Cugler- Poni 
STELELE 


Dela mine pân” la tine 
Numai stele şi lumine ! 


Dar ce sunt acele stele? 
Sunt chiar lacrimile mele, 


Ce din ochi-mi au sburat 
Şi pe cer s'au aninat, 


Cum s'anină despre zori 
Roua limpede pe flori!... 


Multe lacrimi de jălire.., 
lar de dulce fericire 


Ah! vărsat-am numai două 
Și-s luceferi amândouă ! 
Alecsandri 


CARTE DE DOR 


De din vale de Rovine 
Grăim, Doamnă, către Tine 
Nu din gură, ci din carte, 
Că ne ești așa departe. 
Te-am ruga, mări, ruga 
Să-mi trimiţi prin cineva 


Ce-i mai mândru "n valea aș 
Codrul cu poenele, 

Ochii cu sprincenele; 

Că şi eu trimete-voi 

Ce-i mai mândru pe la noi: 
Oastea mea cu flamurile, 
Codrul şi cu ramurile, 
Coiful *'nalt cu penele, 
Ochii cu sprincenele. 

ai să ştii că-s sănătos, 

“ă, mulțumind lui Cristos, 
Te sărut, Doamnă, Îrumos. 


Eminescu 


DORURILE MELE... 


Dorurile mele 
N'au întruchipare, 
Dorurile mele-s 
Frunze pe cărare, 


Spulberate și strivite frunze pe cărare. 


In zadar le caut 

Visurile melc, 

Strălucită salbă, 

Salbă de mărgele, 

Minunată și pierdută salbă de mărgele. 


Tot ce-mi ţese noaptea 

Zorile-mi destramă 

Mi s'a dus norocul... 

Nu-l mai plânge, mamă, 

La icoana Preacuratei, nu-l mai plânge 
mamă. 


0. Goga 

DE S'AR GĂSI CINEVA... 


De s'ar găsi cineva 
Să-mi cetească inima, 
Ar ceti cât ar trăi... 

Și tot n'ar mai isprăvi. 
Arză-te focul pământ 

Şi te-ar bate Domnul sfânt: 
Ce-am sămănat n'a ieșit, 
Ce-a ieșit, s'a veștejit. 
C'am sămănat viorele 
Şi-a ieşit lacrămi şi jele, 
Şam sămănat busuioc 
Și-a ieșit pară şi foc. 


CIN' I-A ZIS DORULUI, DOR... 


Cin" i-a zis dorului, dor 
Pare c'a fost ghicitor, 
0 fi fost înstrăinat 

Cel care l-a botezat, 
“Ori de lume ne'nţeles 
Ca spicul cel necules 

Ce rămâne pe mohor 
Nestrâns de secerător. 


FOAIE VERDE-A BOBULUL... 


Foaie verde-a bobului 
Năcăjit ca mine nu-i, 
Jelui-m'aș vântului... 
Vântul suflă sus la munte, 
N'are vreme să m'asculte. 

N'am o scară să mă sui 
Sus în slava cerului, 
SĂ iau cheia, să descui, 
Să dau drumul dorului 
Pe deasupra codrului. 


DOR DE DUCĂ 


Daţi-mi, daţi-mi aripioare, 
C'aud glasuri de cucoare. 
Daţi-mi aripi sprintenele 

C'aud glas de rândunele... 


Duce-m'aş în cale lungă, 
Dor să nu mă mai ajungă 
Duce-m'aş și m'aş tot duce, 
Dor să nu mă mai apuce! 


Alecsandri 


RÂNDUNELELE 


Pe sub cer şi pe sub stele 
Sboară două rândunele. 
Acelea nu-s rândunele, 
Numai surorile mele. 

Una sboară şi se duce, 
Una pică jos şi plânge... 


DU-TE, DU-TE, DORULE... 


Du-te, du-te, dorule, 
Du-te, călătorule, 
Legănat pe vânt de seară 
Să ajungi la noi în ţară, 

Acolo am cu lăsată 

O măicuţă desmierdată, 
De-o trăi să i te 'nchini 

Cu noroc de prin străini; 
lar de mi-e măicuța moartă, 
Dorule, să-i plângi la poartă, 
Şi din lacrimile tele 

Să răsară viorele. 


DORUL MAMEI 


Cine "n lume, cine poate 
Mările să le înoate, 

Codrii vechi să mi-i pătrunză 
Ca să numere-a lor frunză? 
Cine poate-avea aflare 

Câte valuri sunt pe mare, 
Câte raze sunt în soare, 
Cât parfum e într'o floare? 
Numai dorul mamei poate 
Să pătrundă "n lume toate 
Ca să afle mângâere 

La cumplita sa durere! 


Alecsandri 


PASĂREA MĂIASTRĂ 


In pădure 

Toate păsările dorm, 
Numai una n'are somn: 
Cată să se facă om. 


CĂPRIOARA N 


Căprioară, 

Surioară, 

Urcă-te 'n două picioare 
Roade codru pe sub poale 
Să văd razele de soare. 


FRUNZĂ VERDE DE SUSAI... 


Frunză verde de susai, 
Pusei şeaua pe doi cai 

Și plecai 

su ei la rai. 

Nici la rai nu poţi să stai 
De mirosul florilor 

Şi de dorul fetelor. 


IN CODRII BĂCULUI 


Frunză vedre de pelin 
Tu streină eu strein 
Amândoi ne potrivim, 
Hai în codru să trăim. 
Hai în codrii Bâcului 

Pe marginea Prutului, 
Să ne facem bordeeş 

Cu uşorii de cireș 

Și cu patul de măcieș. 
Când om vrea ca să dormim 
Fân curat să pătulim 

Şi cu flori să ne 'nvelim. 
Vântul când ne va trezi 
In departe s'auzi 
Buciumele ciobănești 
Din câmpii moldovenești. 


FLOAREA GĂSITĂ 


Intr'o grădină, 
Lâng'o tulpină, 
Zării o floare ca o lumină. 


S'o tai, se strică; 
S'o las, mi-e frică, 
Că vine altul și mi-o ridică. 


lenăchiță Văcărescu 


INIMĂ MEA 


Vai, vai, vai inima mea 
Mult îi bună, mult îi rea, 
Mult îi neagră ca tina, 
Ca tina de primăvară 
Care-o calcă carele, 

Boii cu picioarele. 


BATE MOARTEA... 


Bate moartea la fereastră : 
Spoveditu-te-ai, nevastă? 
Da” tu ce-ai de-a întreba 
Spoveditu-m'am, ori ba? 
Da” cu când m'oiu spovedi 
Șapte popi mi-or trebui, 
Şapte popi, din șapte sate 
Să le spui mii de păcate... 
Şi-un vlădică unguresc 

Să nu știe ce vorbesc. 

CE STĂ VÂNTUL... 


Ce stă vântul să tot bată 

Prin frunza de tei uscată 

Şi frângându-şi ramurile 

Să lovească geamurile ? 

Iară tu de ce suspini 

Când priveşti peste grădini? 

Nu mai sta de tot ofta 

Şi în gând nu mă mustra, 

Că atunci te voi uita 

Când nu s'or mai arăta 

Lângă mare râurile, 

Lângă drum pustiurile, 

Luna și cu soarele 

Şi ?n codru isvoarele. 

Vei avea de suspinat 

Când vei şti că te-am uitat; 

Când vei sta ca să mă 'ngropi 

Pe cărarea dintre plopi 

Ş'atunci vântul o să bată 

Prin frunza de tei uscată, 

Scuturând-o, risipind-o, 

De ţi s'o uri privind-o. 
Eminescu 


PE UNDE MERGE DORUL... 


Pe unde merge dorul 
Nu poţi ara cu plugul, 
Că anină plugu 'n dor, 
Trag boii, numa nu mor. 
Pe unde merg dragostile 
Poţi ara cu vacile ; 

Merg vacile rumegând 

Şi bădița șucrând. 


Pagini Alecse No. 6 


FRUNZĂ VERDE TRIFOI LAŢ... 


Frunză verde trifoi lat, 
Săracu-s, Doamne, sărac, 
Săracu-s şi n'am pe nime, 
Numai mândra lângă mine... 
Fie Domnul lăudat, 

Că și mândra m'a lăsat 

Şi acum chiar n'am pe nime, 
Numai Domnul e cu mine. 


SĂRACI DRAGOSTELE NOASTRE... 


Săraci dragostele noastre 
Ne-au rămas pustii pe coaste 
Şi-am fost eu Vineri la ele: 
Hăsărise viorele, 

Viorele flori adânci, 

Când le vezi, mândruţo, plângi. 


CINE N'ARE DOR DESTUL... 


Cine m'are dor destul 
Mute-și casa lângă drum: 
Drumul sună, 

Dor se-adună; 

Vântul bate, 

Dor desparte. 


MULT MĂ'NTREABĂ INIMA... 


Mult mă "ntreabă inima 
De mi-i dor de cineva; 
Foaie verde de scumpie, 
Cum se poate să nu-mi fie? 


Când şi muntele că-i munte 
Şi 'ncă are doruri multe 
Cu luna, cu negura, 

Cu iarba şi cu îrunza 

Și cu mierla săraca ! 


DOR DE ȚARĂ 


Până-i lumea n'oiu uita 
Țara mea şi pe maica; 
Până-i lumea nu uit eu 
Țara mea și satul meu. 
Mai bine în satul tău 

Să bei apă dintr'un tău?) 
Decât în ţară străină 

Să bei apă din fântână. 


joi aerulcer mea, 

“X eu te-am lăsat de rea, 
Dar. n'o trece nici o lună 
Pân” ce te-oi lua de bună. 


SARACĂ STREINĂTATE... 


Săracă streinătate, 
Mult avui de tine parte! 
Jălui-m'aş munţilor 
De dorul părinţilor. 
Jălui-m'aş brazilor 

Tot de dorul fraţilor. 
Jălui-m'aș florilor 

De dorul surorilor. 
Jălui-m'aş şi n'am cui, 
Jălui-m'aș codrului, 
Codrului frunzosului, 
Codrului umbrosului. 


1, Heleşteu. 

Codru-i jalnic ca şi mine. 
Vara trece, toamna vine, 
Pică-i frunza toată bine, 
Veșted și pustiu rămâne. 


DOINĂ 


Doină, doină, greu îmi cazi 

Din pădurea cea de brazi 

Şi cu jale îmi răsuni 

Din huceagul de aluni, 

Şi m'adormi, m'adormi cu drag, 

Prin frunzişul cel de fag. 

Cine sună 'n cetine? 

Doinele, prietene... 

Tragănă-se, tragănă 

Y'runza "n codru leagănă. 
Eminescu 


DOINA MOȚULUI 


Din Vultori, în susul ţării, 
Până "n creștetul Bihării, 
Trece chipul moţului 

Şi s'aude doina lui, 

Și *n pământ şi pe pământ 
Până sus la Domnul Sfânt... 


FLOAREA SOARELUI 


Cum se "ntoarce după soare 
Pururea această floare, 

Așa inima din mine 

In veci umblă după tine. 


Alecu Văcărescu 


COLINDE, COLINDE... 


Colinde, colinde, 

E vremea colindelor, 
Căci ghiaţa se 'ntinde 
Asemeni oglinzilor. 

Şi tremură brazii 
Mişcând rămurelele, 
Căci noaptea de azi-i 
Când scânteie stelele. 


Se bucur copiii, 
Copiii şi fetele. 
De dragul Mariei 
Işi piaptănă pletele... 
De dragul Mariei 
Şi-al Mântuitorului 
Luceşte pe ceruri 
O stea călătorului. 

: Eminescu 


CÂNTECUL MIOAREI 
— FRAGMENT — 


Ciobănaș cu oi 

De pe aste văi, 

Cu sumanul lăi, 

Mâncat de nevoi, 
i bătut de i 
iobănaş cu lance, 

Dă-ţi oile 'ncoace, 

La verde zăvoi, 

Că-i iarba de noi, 

Și umbra de voi — 
us umbră rotundă, 

Jos iarbă măruntă. . 


ro 

Ciobănaş cu ulugă, 
Dă-ţi oile 'n luncă: 
Luncuţă "nflorită, 
Inimă "'mpărţită ; 
Luncuţă pletoasă, 
Inimă duioasă, 


CIOBĂNAȘUL 


Foaie verde de trei flori, 
Ciobănaș dela miori, 

Und” ţi-a fost soarta să mori” 
Sus în vârful muntelui, 

In bătaia vântului, 

La tulpina bradului. 
lumânarea cin! ţi-a nfipt? 
Luna când a răsărit, 

Stelele când au selipit. 

De scăldat cin' te-a scăldat? 
Ploile când au plouat. 

De "'mpânzit, cin* te-a 'mpânzit ? 
Frunza când s'a risipit. 

De "'ngropat cin" ie-a 'ngropat ? 
Brazii când s'au răsturnat, 
Fluierașul und" l-ai pus? 

In craca bradului sus. 

Vântul cum a adiat, 
Fluerașu-a fluerat : 

Oile s'au grămădit 

Și pe mine m'au jelit. 


JALEA MAMEI 


Dragul meu, dacă te duci, 
La noapte unde te culci? 
Că n'ai pat împerinat 
Făr' mormânt întunecat. 


- 


Roagă-te de tatăl tău 
Să-ţi fac'o casă 'n grădină. 
Să ţi-o facă cu fereşti 

Ca să nu te 'năduşeşti. 

Să ţi-o facă cu podmoale 
Să mai ieşi ziua la soare. 
Clopotare, clopotare, 

Trage clopotul mai tare, 
Să răsune dealurile 

Să audă neamurile. 

Că s'a "'ntors frunza pe tău... 
Joane, la ospăţul tău, 

Nu s'aude cetera 

Numai gura maică-ta, 
Numai maică-ta plângând, 
Huhurez, huhurezând. 


FRUNZA PRIBEAGĂ 


Vântul bate, şi prin aer 
Shoară frunza cea pribeagă... 
Şi pe dânsa-i însemnată 
Toată viaţa noastră, dragă | 


Eminescu 


BINE-I STĂ... 
Bine-i stă la cer cu lună 
Ca şi mândrei cu cunună. 


Bine-i stă la cer cu stele 
Ca şi mândrei cu mărgele. 


FLOARE, FLORICEA... 


Floare, îloricea 
Mai zi, puica mea, 

Cum ziceai aseară 

Pe din jos de moară. 
Cum ziceai, ziceai, 
Inima-mi rupeai, 
Mai zi înc'odată 

Și mi-o rupe toată! 


FATA POPII 


De-aș fi paşă sau Vizir 
N'aş avea sileaf de fir, 
Nici saraiul de granit 

Cu pridvorul aurit; 

Nici bogatele caice, 

Nici cunuci priveghetori, 
Nici haremuri cu cadâne, 
Nici grădini cu scumpe flori; 
Dar mă jur pe prooroc, 
Să mor fără de noroc! 
Aș veni la voi aici, 

Cu o ceată de voinici, 
Şi-aş fura, făr' de păcat, 
Fata popii din Galaţi, 

Cu păr negru și bogat, 
Cu ochi dulci și lăcrimaţi ! 


Bolintineanu 


CAVALCADA 


Aburii pe cer aleargă ; 

Luna se ascunde 'n nor; 

Lasă caii 'n pas să meargă, 
Să-ţi spui, dragă, al meu dor ! 

Lasă caii, mândra mea, 
CA de nu mă-i asculta, . 
Câte flori pe gura ta, 
Toate le voiu săruta ! 


Bolintineanu 


LA MIJLOC DE CODRU DES 


La mijloc de codru des 
Toate păsările ies 

Din huceag de aluniş 
La voiosul luminiş, 
Luminiş de lângă baltă, 
Care "n trestie înaltă 
Legănându-se din unde 
In adâncu-i se pătrunde 
Şi de lună şi de soare 
Şi de păsări călătoare ; 
Şi de lună şi de stele 
Şi de sbor de rândunele 
Şi de chipul dragii mele. 


* Eminescu 


CÂNTEC DE NOAPTE 


Fulgere, voinice, 

Ce-mi tresari din greu? 
Ce mi-arăţi cărarea, 

Ca s'o pierd mereu? 


Vin' mai bine-odată 
Lin, nemărginit, 

Şi mi-așterne drumul 
Dorului grăbit; 

Colo 'n văi, e-o casă 
Albă, ca de nea: 

In pervazul ușii 

Stă iubita mea. 


Iși trimete 'n noapte 
Sufletul trudit — 
Chipul în lumină 
Pare zugrăvit. 
P. Cerna. 


ICONIȚĂ 


Copiliţă, mândruliţă,: 
Face-te-ai o iconiță, 

Ziua să te port cu mine 
Sara să mă 'nchin la tine. 


POPA INDRĂGIȚILOR 


Lia soare ne-om "ncredinţa, 
La lună ne-om cununa. 
Este-un popă "ntre molizi, 
EI cunună pe fugiţi; 
Este-un popă între fagi, 
EI cunună pe cei dragi. 


POTECUȚA DIN PĂDURE 


Foaie vedre de trei mure, 
Ce mi-e mie drag pe lume? 
Potecuţa din pădure 
Pardosită cu alune, 


Cu alune mărunţele: 

Să-mi calce murgul pe ele, 
Să-i trosnească sub picere, 
C'aşa-i place mândrei mele. 


SUNĂ, SUNĂ... 


Foaie verde şi-o alună, 
Sună, sună şi răsună, 
Sună pietricica "n gârlă, 
Puica mea plânge cu milă; 
Sună pietricica 'n Olt, 
Puica mea plânge cu îoc; 
Sună pietricica 'm vale, 
Puica mea plâge cu jale; 
Sună pietricica *n deal, 
Puica mea plânge amar. 


FOAIE VERDE TREI ALACE... 


Foaie verde trei alace, 
Ră-mă, Doamne, ce mă-i face, 
Fă-mă pasăre de-argint 

Şi cu penele de vânt, . 
Să mă duc unde nu-i gând, 
Făi-mă Doamne,-o păsărea 
SA mă duc pe unde-oiu vrea 
Şi să sbor 

Unde mi-i dor 

Şi să trag 

“Unde mi-i drag. 

VAI ŞI-AMAR... 


Vai şi-amar, puică-i de mine 
Că mi-e gândul tot la tine. 
Unde merg unde mă 'ntore 
Parcă merg pe drum de foc. 
Picioarele merg pe cale, 
Gândul mi-i la tine "n vale. 
Picioarele-mi merg pe văi, 
Gândul mi-i la ochii tăi. 


TU TE-AL DUS ȘI MAI LĂSAT.., 


— Tu te-ai dus şi m'ai lăsat, 
Cine, bade, ţi-a dat sfat? 

— Sfat mi-a dat frunza de fag 
Să iubesc cine mi-i drag. 

Sfat mi-a dat frunza de prun 
Să iubesc şi să nu spun. 

Sfat mi-a_dat frunza de nuc 
Să iubesc?și să mă duc. 


FRUNZĂ VERDE DE ARŢĂR... 


Frunză verde de arțar, 

Rău de mine, rău și-amar, 
Aud două păsărele 

Colo "n tufa de nuiele, 

Nu mai pot s'ascult de ele; 
Plec capul văd lăcrămioare, 
Mă gândesc la surioare; 
Dau s'ascult o turturea, 
Tristă ca inima mea — 
Limba "'ntoarce, limba 'ntoarce, 
Cântecul ei lacrimi stoarce. 

Gnu C Ub 


Vine cucul de trei zile 
Peste văi, peste movile 

Şi loc n'are să se pue, 

Să cânte, focul să-și spue. 
Pune-s'ar pe-o rămurea 
Aproape de casa mea, 
Să-mi tot cânte, cânte'n faţă, 
Și seară şi dimineaţă. 
de-ar fi cucul voinicel 

Mi Paş prinde argăţel 

Şi cămeși subţiri i-aş toarce 
Şi Paş purta cum îi place. 
[de-ar fi cucul un viteaz, 
El mi-ar trece de necaz. 
Dar e cucul păsărea, 

EI cântă pe rămurea 

Şi sboară pe unde vrea, 
Nu-i pasă de jalea mea. 


după Alecsandri 


DU-TE DOR... 


Du-te dor, 

Până e nor, 

Că dacă s'o 'nsenina 

Mai departe te-oiu mâna ; 
Duste dor, până te mâi 
Şi te-aşează unde-ţi spui : 
La mândra la căpătâi. 


DORUL, BADEO... 


Dorul, badeo, dela tine 
Peste văi şi dealuri vine, 
De nu-l poate opri nime: 


Nici cioban cu fluierul, 
Nici voinic cu cântecul, 
Nici popa cu cartea, 
Numai eu cu inima, 


MĂI BĂDIȚĂ... 


Măi bădiţă, păr galbăn, 
De dorul tău mă leagăn 
Cum se leagănă iarba 
Când o taie cu coasa, 
Cum o taie, pică jos 

Şi cum pică, 'ngălbenește 
Aşa dorul mă topește. 


TU TE DUCI. 


Tu te duci, bădiţă, duci 

Pe sub fagi şi pe sub nuci. 
Du-te, zău, dar iară vină 

Nu mă mai lăsa streină, 
Doar nici floarea nu-i streină 
Şi ea are rădăcină. 

Vino, zău, bădiță, vină! 


RELE-S, BADE, FRIGURILE... 


hele-s, bade, frigurile 

Da-s mai rele dragostile. 
Maica din friguri mă scoate 
Dar din dragoste nu poate. 


Maica-mi zise că mă scoate 
Dela câte, dela toate; 
Dela două nu mă poate, 
Dela mândra, dela moarte. 


CODRULE, CODRUȚULE... 


Codrule, codruţule, 
Bunule, drăguţule, 

Ian desfă-ţi cărările, 

Să-mi duc supărările, 
Dorul mândrei arzător, 

Ce mă face călător. 

Plouă, plouă, iarba crește, 
Dorul mândrei mă topeşte. 
Plouă, plouă, iarba 'nspică, 
Dorul mândrei rău mă strică, 
Inima mi se despică. 


FRUNZĂ VERDE MĂRĂCINE... 


Frunză verde mărăcine, 
Du-mă, bade, şi pe mine 
Unde: mergi în ţări streine. 
Fă-mă pană "n pălărie 

Ca eu umbră să-ți dau ţie. 
De ţi-ar fi aşa ruşine, 
Ră-mă brâu pe lângă tine. 
De ţi-ar părea brâul greu, 
Fă-mă lumină de său 

Şi mă pune 'n sânul tău. 

De-i vedea că mă topesc, 
Suflă să mă răcoresc. 
Fă-mă lumină de ceară 
Şi mă pune subsuoară 

Și mă du cu tine "n ţară. 
Că eu unde-oiu însera 
Calea ţi-o voiu lumina, 
Oamenii te-or întreba : 
Ce lumină e asta? 
Atunci tu vei cuvânta: 
— Asta-i lumină de său, 
Dragoste din satul meu; 
Asta-i lumină de ceară, 
Dragoste din a mea ţară. 


MI-A TRIMIS BĂDIȚA DOR... 


Mi-a trimis bădiţa dor 

Pe-o foae din via lor; 

l-am trimis dorul acasă 
Pe-o frunză din via noastră. 
Mi-a trimis dorul din ţară 
Pe trei fire de săcară; 

Eu "'napoi i l-am trimăs 

Pe trei fire de ovăz. 


AŞA M'A CUPRINS DORU... 


Așa m'a cuprins doru, 

Cum m'aș strânge cu brâu. 
Dar din brâu mă pot descinge 
Cu doru nu pot învinge. 


Din brâu m'aş desgădui, 
Cu doru nu știu ce-a îi, 
De el poate c'oiu muri. 
Bădişor, de doru-ţi greu 
Mi se fac ochii părău... 


FĂ-MĂ, DOAMNE, CE MI-I FACE... 


Fă-mă, Doamne, ce mi-i face 
Un ruguţ verde cu mure 
Sub poalele de pădure; 
Ori izvor cu apă rece 
Cine bea de dor i-a trece. 
Știu că ar veni mândru 
Ca să-și stâmpere doru : 
Când să bee s'ar pleca, 
Izvorul s'ar turbura, 
Lumea "ntreagă s'ar mira 
Ce poate fi și asta; 

Când să bee ar veni, 

Tot izvorul s'ar opri, | 
Lumea *'ntreagă s'ar ciudi 
Ce dragoste poate fi 

De nu ne putem uri. 


PE DEALUL SĂCELULUI,.. 


Pe dealul Săcelului 

Vine-mi dorul mândrului, 
Aşa-mi vine de fierbinte, 

Să stau pe loc m'aș aprinde. 

Dar cu-atâta am noroc 

Că mă duc, nu stau pe loc. 
Suflă, vinte, pe păminte, 
Scoate-mi pe mândru nainte, 
Că de doru-i m'oiu aprinde. 
Pădurice de brad mare, 
Scoate-mi mândru pe cărare. 


N'AM SĂ SCAP... 


N'am să scap, în piept port dorul, 
Peste ape, peste munţi; 

Văd că peste mări amorul, 
Când o vrea își face punți. 


Iancu Văcărescu 


ACELAŞ ROST 


Acelaş rost la lucru 

Ca eri şi azi şi mâni: 
S'aprind în vatră focul, 
Să “nvârt fusul în mâini. 


Mă prinde-un dor de ducă 
Şi-o jale de-a mai fi, 
De-aș rupe "n două furca, 
lar fusul l-aş svârli. 


ȘI focul l-aş aprinde 

Să ardă-așa n pustiu, 
Dar nu pe vatră 'n tindă, 
Ci "n piept... la cine ştiu | 


Maria Cunţan 

Cine, Doamne, m'a menit 
Să m'apuc de îndrăgit, 

De *'ndrăgit în sat străin — 
Fostu-mi-a dușman hain... 


Când de ea mi-i dor mai bine, 
Draga nu-i în sat la mine; 
Când de ea mi-i dor mai rău, 
Draga nu-i în satul meu! 


Gh. din Moldova 


A TRĂI, FĂR'A IUBI... 


A trăi, făr'a iubi: 

Mă mir ce trai o mai fi! 
A iubi, făr'a simţi : 

Mă mir c2 dragoste-o fi! 
A simţi, făra dori: 

Mă mir ce simţire-o fi! 
A dori, făr'a jertfi: 

Mă mir ce dor o mai fi! 


Nicolaie Văcărescu 


URMĂRIRE 


Bade, de a ta dulceaţă 
M'aş face floare *n fâneaţă. 
Fă-te, mândro, ce te-i face, 
Că și cu, mândro, im'oi face 
Un voinic cu coasa 'n spate 
Şi-oi cosi florile toate; 

Ba te-oi cosi şi pe tine 

Și tot nu-i scăpa de mine. 


ROUA DORULUI 


Nu ştiu ce-am, de-o săptămână 
Ziua, noaptea n'am hodină, 
Scosei şaua din cămară 

Şi-o pusei pe murg, afară, 

Mă uit în cer şi 'n pământ, 
Nu pot da nici un cuvânt; 

Mă uit la cer şi la stele, 

Văzui dorul mândrei mele 
Coborînd pe iarba verde 
Rouă... de soare se pierde, 


NUMAI PENTRU MINE NU-1... 


Numai pentru mine nu-i 

Milă "n glasul vântului... 

Şi-l aud sara trecând 
Ramurile clătinând... 

Şi de mândra tot nu-mi spune 
Că e rău, ori că e bine? 


DORUL MEU... 


Dorul meu, badeo, și-al tău 
Intâlni-le-ar Dumnezeu, 
Să se iubească-amândoi 
Dacă nu ne putem noi. 


DORINȚĂ 


Mândro, mândruleana mea, 
Spune-i tu la maică-ta 

Să "'ngrădească ulița, 

Tot cu lin și cu pelin 

Și cu pari de rosmarin 

Mai mult să nu ne 'ntâlnim... 
Numai sara” câteodată, 
Dumineca ziua toată, 

Rareori în sărbători 

Şi ?ntr'o zi de două ori: 


O, TU, DOAMNE... 


O, tu, Doamne, bine știi 
Cându-i sfârşitul lumii, 
Din patru cornuri de lume 
Vii și morţi să se adune; 
Nu 'ntreba la judecată 

Pe nimeni de nici o faptă, 
Făr' voinicul cel d'asară 
Ce sta "n poartă rezemat 
Cu păr galben retezat 

Și cu bățul ferecat. 


CÂND MĂ IUBIAM CU TINE... 


Când mă iubiam cu tine 
Soarele 'ncălzia mai bine, 
Erau calde râurile, 

Erau blânde vânturile. 

Da” noi de când ne-am urit 
Râurile s'au răcit, 
Vânturile s'au asprit, 

Nori negrii s'au slobozit, 

Soarele l-au cotropit 
Şi luna pe jumătate, ă 
Stelele-au căzut toate. 


BĂDIȚA CU CAL. PORUMBAC 


Frunză verde mândră floare, 
De-ai [i bună vorbitoare, 
Eu lună te-aş întreba: 

N'ai văzul pe bădiţa ? 

— De văzut l-oiu fi văzut 
Numai nu l-am cunoscut, 

E cu calul porumbae 

Cu cămaşa de bumbac 
Incheiată cu săbac, 

Tivită cu găurele 

Să-mi petrec dorul cu ele, 
De-a dreapta cu un bujor 
Să trăiască tot în dor, 

De-a stânga floare domnească 
Pe mine să mă iubească. 


FRUNZA VERDE DE SULCINĂ... 


Frunză verde de sulcină, 
A pus mândra în grădină 
Cucuruz cu late foi 

Să ne iubim numai noi, 
Dacă toamna a sosit 
Cucuruzu-a “mbătrânit 
Foile i s'au uscat... 

N'am ajuns la sărutat. 


3y . 


MOARĂ 


Pârăuţ, apă vioară, 
Face-m'aș în tine moară, 
Să vie fetiţele j 
Să le macin grânele, 

Să iau vamă dela ele 
Buze dulci și subţirele. 


O LYUL-E/ 


Oltule, Olteţule, 

Oltule, câine spurcat, 

Ce vii aşa de turbat? 

Au la coadă te-a plouat 
De-mi vii aşa mâniat 

Și cu sânge-amestecat : 
Tot cu sânge de haiduci, 
Cu căpestre de cai murgi? 


Oltule, Olteţule, 
Seca-ţi-ar pâraiele, 

Să rămâe pietrele 

Să trec cu picioarele, 
Să mai văd copilele : 
Tot copile mărunţele 

Şi la gâturi cu mărgele, 
Pe pofta inimii mele ! 


SPRÂNCENILE 'MÂNDREI 


Mândră, sprâncenile tale 
Peană de privighetoare, 

Când le pleci, când le ridici 
La inimă rău mă strici, 


„Când le pleci, când le cobori 


La inimă greu mă dori. - 


PE MARGINE DE PĂMÂNT... 


Pe margine de pământ 
Merge badea semănând : 
— Să te faci, grâule, faci 
Să te faci mare la pai 
ai spic rodit să ne dai, 

ă stai bin” la secerat 
Ca mândra la sărutat, 

Să stai bine la 'mblătit 
Ca mândruţa la iubit. 


PE JALEA DORULUI MEU... 


De jalea dorului meu 

Plâng sălciile “n părău, 

Cu vâriu "n jos la pământ 
Şi mă "ntreabă, de ce plâng? 
De ce plâng, de ce jelesc... 
Ce-am pierdut nu mai găsesc 
C'am pierdut, foaie de-arine, 
Pe badea de lângă mine; 
Şi-am pierdut, foaie de fag, 
Și pe badea meu ăl drag. 


- “POPULARE SPANIOLE 


Vorbele de-amor pe lume 
Sunt ca salba de mărgele: 
Dacă scapă 'ntâia boabă, 
Celelalte curg şi ele. 


Portocalul din grădină, . 
Tot omătul lui de floare, 


Când te dai de el aproape, 
ŢIi-l aruncă la picioare. 


Vii sunt ochii tăi, și nu știu 
Ce tot fură de s'ascund, 


Intre gene, ca tâlharii 
Intr'un codru fără fund. 


De la casa mea la tine 


Nici un pas nu-i de-ai călca: 


Vai, şi. cât de lung e drumul 
Dela tine la a mea. 


+ 


La fântâna juruită, 

Câte-au fost şi mi le-ai spus, 
Lângă ape-au fost rostite, 

Și cu apele s'au dus. 


* 


Cum nu dă în flori şindila 
De pe streșină, mă miară, 
Când la umbra ei stai veșnic 
Tu, — atâta primăvară? 


* 

De-a murit, —cu c'o nălramă 
Pe obraji am îngropat-o, 
Țărâna să. nu-mi atingă 
(ura care-am sărutat-o. 


Piatra, cât de piatră fie, 
De-o lovești scapă scântei; 
Dară eu ce n'um o piatră 
Pusă n locul inimei !.. 


lasomie-ţi voi aşterne 

Şi crini albi o să resfir, 
Să se pară că'ntre perne 
Sa culcat un trandafir. 


A venit pe geam un cântec 
Şi când stu făcut tăcere, 
Am simţit că am pe suflei 
Ca o lacrimă de miere, 


D. Anghel 


AŞA-S, DOAMNE, DE STREINĂ... 


Aşa-s, Doamne, de streină 
Uau firuţul de neghină 
Intr'un mijloc de țarină; 
Nici aceea nu-i streină, 

Că stau două 'ntr'o tulpină. 


MĂRGĂRINT.. 


Mărgărint, mărgăritar, 
Ce te scuturi în pahar, 
Pe măsuţa dragei mele, 
Intre lacrimi și inele, 
Caută de 'ntinerește, 
'Tremurii și înfloreşte, 
Că poate mireasma ta . 
Sufletu-i va turbura, 
Te-o privi şi ţi-o zâmbi, 
Florile ţi-o mirosi... 


Dar atuncea, alb cum ești, 
Vezi să nu îngălbenești. 


Duiliu Zamfirescu 


DRAGOSTEA ȘI PORTOCALA... 


Dragostea şi portocala 

Au 0 mare-asemănare : 
Orişicât de dulci să fie — 
Tot cam sunt puţin amare. 


Gh. din Moldova 


DRUMUL DORULUI 


Lung e drumul Clujului 
Dar mai lung i-al dorului, 
Drumul Clujului se gată 
Al dorului niciodată... 


îi 
a. 

DRAGOSTELE 


Săracile drugostile 

Ciripesc ca păsările, 

Trec prin tină, nu se 'ntină, 
De voinic tânăr s'anină, 
Trec prin apă, nu se 'neacă, 
De voinic tânăr se leagă. 


SUPĂRAT CA MINE NU-I... 


Supărat ca mine nu-i, 
Fără puiu cucului 

Când îl lasă mama lui 
Mititel, fără de pene 
Ş'ar sbura şi nu e vreme, 


CODRULE CU FRUNZA RARĂ... 


— Codrule cu frunza rară, 
lasă-mă de mas pe seară, 
Pe mine şi cu badea, 

Că nimic nu ţi-om strica. 
— Eu cu drag mi v'aş lăsa, 
Mă tem că v'aţi săruta 

Şi frunza mi s'a usca. 
Pentr'o fată şi-un fecior 
Să rămâe codrul gol; 
Pentr'un fecior şi o fată 
Să-mi fie frunza uscată! 


DE-AR DA DUMNEZEU... 


De-ar da Dumnezeu să fie 
Murăşul cerneală neagră 
ai cerul hârtie albă; 
oarele să 'nceapă-a scrie 
Binele meu din junie 
Și-al. mânâruţii din fetie. 

Cine-mi zice mie lotru, 

Să meargă cu mine 'n codru 
Şi să vadă de ce-s lotru, 

De fetiţe, ori neveste, 

Ori de cai făr' de căpestre? 
N'am furat turme de boi 

Să las oameni în nevoi, 
N'am furat turme de vaci 
Să las oamenii săraci, 

N'am furat turme de mici 
Să las oamenii Mişei. 

Am furat turme de boi 

SA fac mândrei cisme noi; 
Am furat turme de vaci 

Să fac mândrei rochii largi; 
Am furat turme de miei 
Mândrei să-i cumpăr cercei, 
Că mi-s dragi ochiţii ci. 


DE OIU PRINDE A CÂNTA... 


De oiu prinde a cânta, 
Munţii toţi s'or legăna, 
Văile s'or turbura, 
Pietrele s'or despica, 
Numai inimioara ta 

Sloi de ghiaţă o să stea. 


CLAR DE LUNĂ 
— MOTIV STRĂIN — 


Lângă patul unde stau 
Bate luna pe podele, 
Nu ştiu luna bate sau 
A căzut omăt pe ele. 


Fruntea mi-o ridic, privesc 
Luciul zărilor deşarte 


Fruntea-mi cade și gândesc 
Trist la ţara mea, departe... 

DORUL CIOBANULUI 


Nici un dor nu vine greu 
Ca dorul din satul tău; 
Nici un dor nu vine lin 
Ca dorul dela strein; 

Nici un dor nu vine iute 
Ca dela cioban din munte. 


CAVALUL 


Şi cavalul tot s'uude 

De departe trist şi vag — 
E o doină de la stână, 
Jalea unui dor pribeag !.. 

